Използват се правилата на класическия пасианс (Клондайк), само че се участва с истински пари. Целта е да наредите картите в четири колони, според боята, като започнете от най-ниската – Асо. В основното поле се намират обърнатите карти, които подреждате в низходяща верига, като редувате червен и черен цвят. В горния ляв ъгъл е добавена купчина с карти, обръщащи се по 1 или 3, в зависимост от условията на казиното.